ઝાલાવાડમાં પીવાની પાણી તંગી હોવાથી પાણી મળતું નથી, પરંતુ બીજીતરફ દારૂડીયાઓને દારૂ છૂટથી અને સરળતાથી મળતો હોવાની બુમરાણો ઉઠી છે. સુરેન્દ્રનગર જિલ્લામાં શનિવારે પોલીસે બે દરોડા પાડી સિમેન્ટના ટેન્કર અને ટ્રકમાંથી રૂ. ૧ કરોડનો દારૂ ઝડપી પાડ્યો હતો ત્યારે મકાનમાં ભોંયરાં બનાવી દારૂની હેરફેર થતી હોવાની પોલીસને બાતમી મળી હતી. આથી સુરેન્દ્રનગર એલ.સી.બી. દ્વારા વોચ ગોઠવી ચોટીલા પોલીસ મથક વિસ્તારના બે અલગ અલગ મકાનમાં દરોડા પાડવામાં આવ્યા હતા.